Mária Harničárová

Veľkosť dimenzionálneho sveta

Ukážka z elektronickej knihy

Anotácia:

Kniha Veľkosť dimenzionálneho sveta otvára príbeh komunikácie s duchovným svetom, ktorý by mohol byť blízky každému z nás. Inteligentným spôsobom oboznamuje s chodom dejín tak, ako ich prezentuje vládca Perzského ľudu princ Omara, ktorý je podriadený najvyššej duchovnej moci. V rozhovore na základe odohrávajúcich sa dejinných udalosti poskytuje autorka prostredníctvom média informácie o nových skutočnostiach pre človeka, o cestovaní vo vesmíre. Moderným spôsobom odkrýva pohľad človeka na svet pokroku vyspelých civilizácií.

Obálka. Olejomaľba: Mgr. Alena Sedláková, PhD.

Obsah

Venovanie 4

Autor 6

ÚVOD 7

Skutočnosť či realita 8

1. Omar - bytosť vyspelej civilizácie 9

2. Súčasť stvorenia dvoch medzníkov 10

3. Veľkosť dimenzionálneho sveta 11

4. Princ vládca Perzie 12

5. Láska a oddanosť 13

6. Človek a jeho veľkosť v skutkoch 14

7. Otvorenosť rozhovoru 15

8. Božie mlyny melú pomaly a isto 16

9. Večnosť a proces znovuzrodenia 17

10. Nekonečnosť vesmíru 18

11. Inteligenčný kvocient 19

12. Alternatíva rôznych podôb 21

12.1 Mimozemské civilizačné svety 22

12. 2 Rozdiely v nekonečnom vesmíre 22

13. Rozhodnutia ľudských konaní 23

14. Arabský svet 24

15. Systém veci sveta 25

16. Kráčajte cestou spravodlivého. 27

17. Všednosť udalostí 28

18. Posolstvo Plejádských kultúr 29

19. Veľkosť osobnosti 30

19.1 Ujsť pred realitou 31

20. Východisko minulých časov 32

Štvrtá dimenzia vesmírnej civilizácie a Arkturiani 34

Vypovedané slová 37

Záver 48

Poďakovanie. 49

Zoznam 50

Motto:

Nič nedostávame tak lacno a nič sa necení tak vysoko ako zdvorilosť.

( MIGUEL DE CERVANTES )

Venovanie

Černobyľská havária sa stala 26. apríla 1986 v černobyľskej atómovej elektrárni na Ukrajine[1] (vtedy časť Sovietskeho zväzu). Išlo o najhoršiu jadrovú haváriu v histórii jadrovej energetiky. V priebehu testu nového bezpečnostného systému vtedy došlo k prehriatiu a následnej explózii reaktora a do vzduchu sa uvoľnil rádioaktívny mrak, ktorý postupoval cez západnú časť Sovietskeho zväzu, Východnú Európu a Škandináviu. Boli kontaminované rozsiahle oblasti Ukrajiny.[2]

V tomto čase kontaminácie[3] som bola na rozhraní druhého a tretieho mesiaca gravidity, kedy sa plod najrýchlejšie vyvíja do stavu dokonalého ľudského tvora. Pýtam sa: „Aký by bol svet, keby sa vďaka takýmto havarijným udalostiam svetového rozmeru nerodili deti a neprinášali so sebou nevinnosť a rôznorodé podoby dokonalosti?“

S láskou synovi Matúšovi[4] venuje mama.

Meno[5] v kultúre izraelského národa čosi označovalo. Meno dieťaťa dáva v prvom rade Boh cez vnuknutia, čo v živote narodeného znamená hlbokú premenu aj pre tých ľudí, ktorých stretne. Z tohto vyplýva otázka: „Čím len bude ten chlapec?“ Odpoveďou je, že každé dieťa musí ísť svojou cestou. Preto som sa vždy snažila spoznať vo svojom synovi Boží plán, prijať ho a žiť s ním. V živote matky je veľmi dôležité prijať dieťa vo svojej podstate také, aké je.

Autor

Omar je duchovná bytosť vyspelých duchovných svetov. V nasledujúcich odkazoch sú ukázané možnosti myšlienkovej telepatie s duchom, ktorý po státisíce rokov preklenul čas a dobu vidiac chod dejín, udalostí a skutočností, ktorými prehodnocuje postoj k samotnému životu pre zachovanie seba a ľudskej civilizácie.

Poznámka: Drahý Omar, ďakujem Ti za neobyčajne verný a pravdivý odkaz. Tvojej rase prajem veľa úspechov pri včleňovaní sa do tejto spoločnosti v mieri tak a natoľko, nakoľko to sám požaduješ. S láskou Mária.

Autorka v poznámke ďakuje za odkaz a odporúča vyspelej bytosti a jej migrujúcej rase[6] včlenenie sa do spoločnosti s cieľom formovať jej pozitívne mierové smerovanie.

ÚVOD

Kontakt s princom Omarom je prepojením na duchovný svet s cieľom získať informácie od duchovnej bytosti princa Omara, ktorý sa prezentuje, že žil v dávnej Perzii. Táto duchovná bytosť informuje ľudskú bytosť o poznatkoch, ktoré Omar prežil v období, kedy tu priamo žil na zemi. Taktiež poukazuje na silu ducha a prechod do inej vesmírnej dimenzie, kde jeho poznatky a duch sú tak silné, že vytvorili duchovný kontakt s ľudskou bytosťou, ktorú informujú o svete niekoľko tisíc rokov starom pred narodením Ježiša Krista. Informujú o jeho svete bohatstva, kultúry, poznania, vlády, rozvoja vedy a jeho zodpovednosti voči samotnému ľudu žijúcemu v tomto čase, aby krajina prekvitala a rástla v poznaní do krásy a bohatstva.

Skutočnosť či realita

Veci Božie a ľudské sú poprepájané skutočnosťou či realitou. Ale sila ducha a moci Božej je neohraničená. Rozhodovanie či rozhodnutia sú záležitosťou Božej mysle a láskavej spravodlivosti vo veci konania dobra a spravodlivosti. Podstatou Božích poslov je vykonať spravodlivosť, lebo Boh rozhodol v prospech dobra. Unimovia[7] sú láskavé bytosti. Ich moc je veľká.

S láskou Semjasa.

( Sobota 23.04.2016, napísané od 09.48 do 10.15 hod. )

1. Omar - bytosť vyspelej civilizácie

Ja, Omar, som bytosťou Osmanskej ríše vyspelej civilizácie Unimov vzdialenej 8689 svetelných rokov,[8] ktorých hviezda svieti pre Arabský svet z rodu slúžky Hagar. Naša planéta sa nachádza mimo hviezdnej sústavy zeme, je jednou z 3٦5 obiehajúcich planét v galaktickej sústave, ktoré objavila sonda Kepler. Planetárny svet Mliečnej cesty je dokonalý a ľudskou bytosťou nepreskúmaný. Ak nebude na svete mier a dokonalý systém potrieb dobra spoločnosti, planéta Zem zanikne. Bude zničená hmlovinou migrujúcej hviezdy Míra, ktorá je naštartovaná ako vesmírna zbraň proti svetu a celej planéte Zem. Znášajte sa s láskou a rozširujte si svoje vedomosti.

Boh nech sprevádza myšlienky a skutky ľudskej rasy v mieri.

S láskou

Omar.

( Sobota 23.04.2016, napísané od 10.15 do 10.20 hod. )

2. Súčasť stvorenia dvoch medzníkov

Milosť stvoriteľa naveky, Semjasa.

Božia láska zaznela zhora, z nebies, ktoré stvorili nekonečné veky blúdiacich poslov, ktorí sa podieľali na dejinách planéty Zeme. Zeme, ktorá sa postupným procesom včlenila do mliečnej galaxie a stala sa súčasťou stvorenia dvoch medzníkov v priestoročase polohy a prieniku mliečnej dráhy. Posunom do dimenzionálneho sveta došlo k uzatvoreniu galaktického a vesmírneho celku, kde sú nekonečné možnosti budúceho rozvoja ľudskej rasy v kozmickom svete, kde dôjde v tomto galaktickom priestore k sformovaniu novej planéty menom Mars. Planéta Mars a jej postupný vývoj sa odohrá v budúcich časoch, ktoré sa stanú dôležitým medzníkom posunu dvoch planét v paradoxe dvojčiat, kde jedna planéta sa bude podobať druhej. Svätý Augustín hovorí o kráse nebies a novej zemi. Nová Zem bude stvorená ľudskou rukou podobným spôsobom, ako my sme stvorili planétu Zem. Plejádska kultúra a jej moc a sila sa začlenila do tvorivého programu v galaktickom priestore a čase a vytvorila novú planétu Zem, na ktorej sa usídlila ľudsky sformovaná Plejádska rasa s 12 – štruktúrovanou DNA bunkou, bunkou, ktorá nepotrebovala nadbytok prostriedkov pre svoju existenciu. Postupne svetelnú planétu zem Elektru začali obývať nové civilizácie, ktoré si vytvorili vlastný systém vlády, ktorý si podriadil pomocou moci a štruktúry vládnutia ľudskú bytosť natoľko, že sa z nej postupne vytrácal cit, spolupatričnosť, empatia, spoločenská súdržnosť a ľudský cit lásky, pomoci a obety. Toto všetko malo vplyv na samotného človeka a jeho DNA – bunku, ktorá sa zdeštruovala a zachovala v dnešnej podobe. Ale dar Božích láskavosti z Ducha svätého sa stane natoľko mocným prienikom lásky, že sila nekonečného vesmíru prevezme vládu a moc a začne ľudstvu pomáhať tak, že to sa rýchlosťou blesku rozhodne konať dobro a napredovať vo vývoji vedy, výskumu a kozmu. Všetko na strane ľudskej rasy nasvedčuje tomu, že sa človek posunie ďalej. Ďalej znamená tam, kam patrí - do vyšších dimenzionálnych sfér. Skončia vojny, roztržky a prebehne systematický mierový proces. Ľudstvo spozná, čo je to mať správny systém a postup v konaní, správaní a vývoji. Vývoj ľudskej rasy je potrebný pre postup a vzostup do vyšších sfér. Toto všetko vytvorí a pripraví nová generácia. Vaše kosti a mozog sa toho nedožijú, ale planéta zem sa bude tešiť z novej galaktickej pozície. Toto všetko sa stane v rokoch 2024 – 2028 v nekonečnej osmičke, ktorá je obrazom nekonečného vesmírneho pokoja, súladu a sily dobra.

S pozdravom a láskou Semjasa.

(Pondelok 16.05.2016, napísané od 17.01 do 17.43 hod.)

3. Veľkosť dimenzionálneho sveta

Veľkosť dimenzionálneho sveta[9] je v súlade a harmónii s ľudskou rasou a jej potrebami, ktoré sú nastavené pre príchod novej civilizácie a kozmických svetov, ktoré sú spojené s ľudskou rasou, ktorá je v budúcom svete situovaná na hranici a prechode do veľkých dimenzionálnych svetov tak, aby sa prepojila a spojila s mimozemskou civilizačnou rasou, ktorá poskytne mnohé dobrá, aby ľudská rasa nemala problémy vstúpiť do kozmického priestoru a premávať sa v ňom tak, že sa budú môcť bežne stretávať a komunikovať medzi sebou jednotlivé civilizačné svety a rasy a navzájom sa obohacovať a pomáhať si, či už to bude v oblasti vedy a techniky alebo vo svete kozmu. Všetky plány, vedomosti a technické zručnosti sa budú postupne odovzdávať ľudskej rase, aby bolo možné konštruovať a zhmotňovať veci tak, že ľudská rasa, tak ako teraz lieta vo vzduchu, sa bude postupne môcť voľne pohybovať v kozme a navštevovať jednotlivé planéty a svety. Toto všetko bude možné v blízkej budúcnosti. Všetky informácie budú odovzdané patričným a vyvoleným ľuďom, ktorí budú schopní vybudovať kozmickú archu - archu zmluvy medzi nebom a zemou.

S láskou Šeran Aštar.

(Pondelok 16.05.2016, napísané od 17.47 do 17.58 hod.)

ISBN 978-80-972567-1-5

Vytvorenie elektronickej verzie Dibuk, s. r. o., 2017

Vytvorené prostredníctvom Publico.sk

Table of Contents

Venovanie

Autor

ÚVOD

Skutočnosť či realita

1. Omar - bytosť vyspelej civilizácie

2. Súčasť stvorenia dvoch medzníkov

3. Veľkosť dimenzionálneho sveta